CELEX: 32019D1972
Language: fi
Date: 2019-11-26 00:00:00
Title: Komission täytäntöönpanopäätös (EU) 2019/1972, annettu 26 päivänä marraskuuta 2019, eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa annetun täytäntöönpanopäätöksen 2013/764/EU muuttamisesta (tiedoksiannettu numerolla C(2019) 8396) (ETA:n kannalta merkityksellinen teksti)

28.11.2019   
               
               
                  FI
               
               
                  Euroopan unionin virallinen lehti
               
               
                  L 307/56
               
            
         KOMISSION TÄYTÄNTÖÖNPANOPÄÄTÖS (EU) 2019/1972,
         annettu 26 päivänä marraskuuta 2019,
         eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa annetun täytäntöönpanopäätöksen 2013/764/EU muuttamisesta
         (tiedoksiannettu numerolla C(2019) 8396)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä 2013/764/EU (3) säädetään eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa. Kyseisiin toimenpiteisiin kuuluu kielto lähettää kotieläiminä pidettäviä sikoja ja sianlihavalmisteita tietyiltä alueilta. Kyseisessä täytäntöönpanopäätöksessä vahvistettuja eläinten terveyttä koskevia toimenpiteitä sovelletaan rinnakkain neuvoston direktiivissä 2001/89/EY (4) vahvistettujen toimenpiteiden kanssa, ja niiden tarkoituksena on torjua klassisen sikaruton leviämistä erityisesti unionin tasolla.
                  
               
                     (2)
                  
                  
                     Täytäntöönpanopäätöksessä 2013/764/EU myös säädetään poikkeuksista elävien sikojen lähettämiskieltoon tietyiltä alueilta, kunhan noudatetaan tiettyjä edellytyksiä.
                  
               
                     (3)
                  
                  
                     Täytäntöönpanopäätöksessä 2013/764/EU säädettyjen toimenpiteiden soveltamisaikana olisi otettava huomioon klassisen sikaruton epidemiologia sekä niiden eläinten terveyttä koskevien toimenpiteiden tehokkuus, joita täytäntöönpanopäätöksen 2013/764/EU liitteessä luetellut jäsenvaltiot soveltavat unionin lainsäädännön mukaisesti. Ottaen huomioon unionin ja sen naapureina olevien kolmansien maiden nykyinen epidemiologinen tilanne ja kyseisen taudin torjumiseksi tarvittavat toimet ilman, että samalla asetetaan tarpeettomia kaupan rajoituksia, täytäntöönpanopäätöksen 2013/764/EU soveltamisaikaa olisi jatkettava.
                  
               
                     (4)
                  
                  
                     Nykyisen tautiepidemian vuoksi on tärkeää jatkaa klassisen sikaruton vastaisia toimenpiteitä unionin tasolla. Siksi täytäntöönpanopäätöksen 2013/764/EU soveltamisaikaa jatkettaessa olisi otettava huomioon, että Euroopan parlamentin ja neuvoston asetusta (EU) 2016/429 (5), jossa säädetään suojatoimenpiteistä eläintautien esiintyessä, sovelletaan 21 päivästä huhtikuuta 2021 alkaen.
                  
               
                     (5)
                  
                  
                     Lisäksi kun otetaan huomioon direktiivin 2001/89/EY mukaisesti sovellettujen yleisten toimenpiteiden, valvonnan ja pysyvälle kasvi-, eläin-, elintarvike- ja rehukomitealle esitettyjen voimassa olevien toimenpiteiden tehokkuus Kroatiassa, kaikki täytäntöönpanopäätöksen 2013/764/EU liitteessä tällä hetkellä luetellut Kroatian alueet olisi poistettava kyseisestä liitteestä, koska taudin epidemiologinen tilanne on suotuisa kyseisessä jäsenvaltiossa.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artiklaMuutetaan täytäntöönpanopäätös 2013/764/EU seuraavasti:Korvataan 10 artiklassa päivämäärä ”31 päivään joulukuuta 2019” päivämäärällä ”21 päivään huhtikuuta 2021”.
         
         
            2 artikla
            Poistetaan komission täytäntöönpanopäätöksen 2013/764/EU liitteessä oleva 2 kohta.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 26 päivänä marraskuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  Komission täytäntöönpanopäätös 2013/764/EU, annettu 13 päivänä joulukuuta 2013, eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa (EUVL L 338, 17.12.2013, s. 102).
         
            (4)  Neuvoston direktiivi 2001/89/EY, annettu 23 päivänä lokakuuta 2001, yhteisön toimenpiteistä klassisen sikaruton torjumiseksi (EYVL L 316, 1.12.2001, s. 5).
         
            (5)  Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1).